Аддзел адукацыі, спорту і турызму Ельскага райвыканкама  
Дзяржаўная ўстанова адукацыі   
«Зашырскi яслі-сад Ельскага раена»

**Назіранні як асноўны сродак развіцця маўлення**

**малодшых дашкольнікаў на прагулцы**

Кансультацыя для педагогаў

Аўтар: настаўнік-дэфектолаг

Гуд Алена Iванаўна

**2016**

**Мэта:** пазнаёміць педагогаў са значэннем і магчымасцямі выкарыстання назіранняў на прагулцы для развіцця маўлення дзяцей малодшага дашкольнага ўзросту.

Развіццё маўлення ў дзяцей на прамую залежыць ад развіцця галаўнога мозгу, якое найбольш інтэнсіўна ажыццяўляецца ў першыя тры гады жыцця, і выхавання, прычым, менавіта апошняе аказвае вызначаючае значэнне. Сам працэс развіцця мозгу не з’яўляецца вызначаючым – іншым чынам, чалавек можыць ад прыроды валодаць нядрэннымі дадзенымі, але калі не ствараюцца ўмовы для паспяховага моўнага развіцця, то інтэлектуальнае і эмацыянальнае развіццё будзе адставаць ад нормы. Даследванні паказалі, што такія важныя псіхічныя працэсы, як памяць, увага, успрыманне, уяўленне, лагічныя здольнасці фарміруюцца апарэдавана маўленнем. Такім чынам, роля маўлення ў развіцці дзіцяці вельмі значная, а галоўнай умовай развіцця маўлення з’яўляюцца зносіны з дарослым.

Цудоўным сродкам для развіцця маўлення дзяцей з’ўляецца свет прыроды. Уменне назіраць, якое выпрацоўваецца ў працэсе пазнання прыроды, нараджае прывычку рабіць вывады, выхоўваць логіку думкі, правільнасць і прыгажосць мовы. Развіццё маўлення і мыслення праходзіць як адзіны працэс. Пазнанне навакольнага свету “абуджае дзіцячую думку”, садзейнічае развіццю творчасці і самастойнасці. Сваёй незвычайнасцю і навізной, разнастайнасцю прырода эмацыянальна ўздзейнічае на дзіця, вызывае здзіўленне, жаданне больш даведацца, прымушае перадаваць пачуцці і думкі.

Назіранне – абавязковы кампанент прагулкі. У кожным з відаў назіранняў вырашаюцца канкрэтныя выхаваўчыя і адукацыйныя задачы. Для дзяцей малодшага дашкольнага ўзросту назіранні павінны быць не вельмі працяглыя па часе, не больш за 5 – 7 мінут. Аб’екты для назірання павінны быць яркія, цікавыя, змястоўныя. У час назіранняў фарміруюцца ўменні слухаць дарослага, навык дзейнічаць па яго сігналу і слову. Запамінанне новых слоў трыніруе памяць, садзейнічае ўзнаўленню яркіх вобразаў.

У час назіранняў прагаварваюцца назоўнікі, прыметнікі, дзеясловы. Дзеці вучацца будаваць сказы. Можна актыўна выкарыстоўваць дзіцячыя творы літаратуры і фальклору.

**Пясок.** Дзеці з задавальненнем гуляюць з сухім пяском, пагружаюць у яго пальцы, перабіраюць пальчыкамі, раскапваюць схаваныя цацкі, працуюць з формачкамі, “пякуць” піражкі. Пясок, гліна, каменьчыкі – выдатны матэрыял для развіцця дробнай маторыкі рукі, фарміравання прасторавых уяўленняў. Адначасова можна абагачаць слоўнік дзяцей прыметнікамі і дзеясловамі(Пясок – сухі, мокры, сыпучы, сыпіцца, лепіцца; камні – цвёрдыя, круглыя, цёмныя, светлыя, стукаюць; гліна – мяккая, сырая, лепіцца, змінаецца), вучыць складаць сказы (Сухі пясок сыпіцца, а мокры лепіцца).

**Сезонныя з’явы.**

Восеню назіраем за лістападам, за **хмурым** небам, **халоднымі** дажджамі. Можна пахадзіць па **апалым** лісці, паслухаць, як яно “**шамаціць**”, сабраць **асенні букет**.

Зімой назіраем за **выпаўшым** снегам, **каляровымі** ільдзінкамі, замацоўваем уласцівасці снегу і лёду: лёд **халодны і цвёрды**, ім можна пастукаць; снег **халодны, пушысты, сыпучы**. Калі ваду пафарбаваць, то можна атрымаць **каляровыя ільдзінкі**. Зімой дзьме **пранізлівы** вецер. Вясной трэба звярнуць увагу на тое, што **стала цёпла**, **прыгравае** сонейка, **дзьме** цёплы вецер, **з’явіліся** ручайкі, **таюць** ледзяшы. Ледзяшы бываюць **тоўстыя і тонкія, доўгія і кароткія**. Можна пагуляць з вяртушкамі, султанчыкамі.

Летам звярніце ўвагу на тое, што ўсе **радуюцца** цяплу, **ласкавае** сонейка **сагравае** ўсіх навокал, **цвітуць** кветкі, **расце** трава, **ідзе** дождж…

У працэсе назіранняў развіваюцца навыкі звязнага маўлення, абагачаецца слоўнік, фарміруецца абагульняючыя словы “восень, зіма, вясна, лета”.

**Назіранні за жывой прыродай.**

Вясной назіраем, як распускаюцца лісточкі, прыгожа квітнеюць вішні, над кветкамі гудуць пчолы. У час працы на агародзе абавязкова называем дзеянні, інструменты, назвы культур, кветак. Усе дзеянні неабходна суправаджаць словамі, час ад часу спытацца ў дзяцей, што яны робяць. Дзеці засвойваюць прыметнікі, дзеясловы, абагульняючыяпаняцці “расліны, кветкі, насякомыя, агародніна, садавіна”.

Летам звяртаем увагу на будову раслін, удакладняем іх назвы, звяртаем увагу на памер, форму, афарбоўку.

У пачатку восені можна прапанаваць адшукаць на клумбе спачатку чырвоныя, потым жоўтыя кветкі, вялікія, затым маленькія.

**Назіранні за жывёламі.**

Дзеці любяць назіраць за жывёлымі, карміць іх. Адначасова дзеці засвойваюць назвы частак цела, імітуюць голас, называюць дзіцянят, вучацца складаць просты апісальны расказ. Пры назіранні адзначаем асаблівасць знешняга выгляду жывелы, як рухаецца, якія гукі выдае, чым харчуецца. На ўчастку можна паназіраць за шпакоўняй, зімой – за кармушкай. Дзеці засвойваюць назвы птушак, частак іх цела. Шмат радасці прыносяць назіранні за матыльком, конікам, пчолкай.

У працэсе назіранняў за жывой прыродай абагачаецца слоўнік, развіваюцца навыкі фразавага маўлення.

Литература

1. Рыжова Н.В. Развитие речи в детском саду. Ярославль: Академия развития, 2007.

2. Смирнова Л.Н. Развитие речи у детей 2-3 лет. Издательство «Мозаика – Синтез» Москва 2007.

3. Теплюк С.Н. Занятия на прогулке с малышами. Издательство «Мозаика – Синтез» Москва 2006.